20/11/2009 | Administración LocalMunicipal
Ferrol
Persoal
Bases específicas reguladoras da convocatoria de cinco prazas de oficias

Anuncio O día 04/11/2009 a concelleira delegada da Área de Recursos Humanos e Organización Interna, mediante delegación conferida por Resolución do Sr. Alcalde de data 30/10/2008 (BOP 01/12/2008), aprobou as bases específicas que rexerán a convocatoria das cinco prazas de Oficiais incluídas na Oferta Parcial de Emprego Público do ano 2008 (BOP 04/09/2008), e que transcritas literalmente din como segue: Cinco prazas de Oficiais, encadradas na Escala de Administración Especial, Subescala Servicios Especiais, clasificadas no grupo "C2". As persoas que ocupen estas prazas poderan ocupar posto de oficial conserxe en Centros Culturais e Museos (colexios públicos dependentes do Concello), oficial conserxe en Educación e Universidade, oficial de oficios na Policía Local, oficial de oficios en Obras Públicas e oficial sepultureiro no Cemiterio. Oposición en quenda libre. Para participar nas probas selectivas cómpre: a) Ser español/a ou nacional doutro Estado membro da Unión europea nos termos previstos no artigo 57 da Lei 7/2007, do 12 de abril, do Estatuto Básico do Empregado Público. b) Ter cumpridos dezaseis anos e non exceder, no seu caso, da idade máxima de xubilación forzosa. c) Non padecer enfermidade ou eiva física que impida o desempeño das correspondentes funcións. As persoas con minusvalidez deberán facelo constar na instancia, indicando se precisan adaptacións para realizar as probas. d) Non ter sido separado/a, mediante expediente disciplinario, do servicio en calquera Administración pública do Estado, comunidade autónoma ou entidade local, nin atoparse inhabilitado para o exercicio das funcións públicas. e) Estar en posesión do título de Graduado en Educación Secundaria Obrigatoria ou equivalente. O prazo de presentación de instancias será de vinte días naturais contados a partir do día seguinte ao da publicación da convocatoria no Boletín Oficial do Estado. As persoas que desexen participar nas probas selectivas presentarán unha solicitude dirixida ó señor alcalde-presidente deste Concello, na que farán constar que reúnen todos os requisitos sinalados na base terceira anterior. As solicitudes poderanse remitir tamén na forma determinada no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común. Coa solicitude achegarán: - Fotocopia do DNI. Xustificante do ingreso na Tesourería municipal da contía dos dereitos de exame que para cada proba selectiva se sinalen, ou ben, xustificante do xiro postal ou telegráfico do seu pagamento, ou no seu caso certificado do INEM, de estar en situación de desemprego, aos efectos de exoneración desta taxa. As persoas aspirantes deberán ingresar a cantidade que estableza para cada grupo de titulación a Ordenanza Fiscal reguladora da taxa pola solicitude de participación en probas de selección do persoal vixente en cada momento, quedando exonerados do seu aboamento aqueles aspirantes que acrediten, medianate certificado do INEM, estar en situación de desemprego. O tribunal cualificador está constituído da seguinte forma: Presidente: Un/unha funcionario/a do Concello de Ferrol. Secretario: O secretario do Concello. Vocais: Tres funcionarios/as do Concello e un funcionario doutra administración. O/a secretario/a do tribunal cualificador terá dereito a voz pero non a voto. En todo caso a constitución do tribunal cualificador deberá respectar o establecido no artigo 60 da Lei 7/2007, do 12 de abril, do Estatuto básico do empregado público. Os membros do tribunal deberán absterse de intervir, notificándoo ao órgano convocante, cando concorran neles circunstancias das previstas no art.28 da LRXAP e PAC ou se realizaron tarefas de preparación ás probas selectivas nos cinco anos anteriores á publicación desta convocatoria. Asemade, os/as aspirantes poderán recusar aos membros do tribunal cando concorran as devanditas circunstancias. O tribunal resolverá todas as dúbidas que puideran xurdir na aplicación destas normas, así como o que se deba facer nos casos non previstos. O tribunal poderá dispoñer a incorporación a súas sesións de persoas con labores de asesoramento para as probas que estimen pertinentes, limitándose estes/as a prestar a súa colaboración nas súas especialidade técnicas. Os/as vocais deberán posuír titulación ou especialización igual ou superior á esixida para o acceso á praza convocada (R. D. 896/91 de 7 de xuño, art.4 e). Constará de tres exercicios, de carácter obrigatorio e eliminatorio. Primeiro.-De carácter obrigatorio e eliminatorio. Consistirá en contestar por escrito a unha batería de 75 preguntas curtas en relación co temario da parte xeral que se achega como anexo, nun tempo máximo de dúas horas. Valorarase de 0 a 10 puntos e o aspirante deberá obter a puntuación mínima de 5 puntos para superala. Segundo.- De carácter obrigatorio e eliminatorio. Consistirá en desenvolver por escrito nun tempo máximo de hora e media un tema da parte específica dos que figuran no Anexo I que será elixido por sorteo polo Tribunal. Valorarase de 0 a 10 puntos e o aspirante deberá obter a puntuación mínima de 5 puntos para superalo. Terceiro.- De carácter obrigatorio e eliminatorio. Consistirá na realización dunha serie de probas prácticas determinadas polo Tribunal e que estarán directamente relacionadas coas profesións de albanelería, carpintería, fontanería e electricidade, debendo os/as aspirantes demostrar coñecementos en cada unha das especialidades citadas. Valorarase de 0 a 10 puntos cada unha das probas e o aspirante deberá obter a puntuación mínima de 5 puntos para superalas. O resultado do terceiro exercicio virá dado pola media aritmética das puntuacións obtidas nas citadas probas. Cuarto.- De carácter obrigatorio e eliminatorio. De carácter oral, consistirá en manter unha charla en galego cunha duración máxima de dez minutos cos membros do Tribunal no que a certeza ou veracidade do contido non sexa relevante senón que se valorará a fluidez na expresión, a capacidade de comprensión, a construción das frases (interferencias lingüísticas, pronomes, verbos, etc) a corrección do léxico, etc. Para o obxecto de garantir a posibilidade de revisión desta proba, gravarase en cinta magnética sempre que o/a aspirante non renuncie expresamente a este dereito. Esta proba será cualificada como “APTO/A” ou “NON APTO/A”. Quedarán exentas da realización desta proba aquelas persoas que acrediten estar en posesión do CELGA 3 ou equivalente. A presente convocatoria e cantos actos administrativos se deriven dela poderán ser impugnados polos/as interesados/as nos casos e no xeito establecidos pola Lei 30/92, do 26 de novembro, do Réxime xurídico e das administración públicas e do procedemento administrativo común. Tema 1. A constitución española de 1978: Estructura. Dereitos e deberes fundamentais. Garantías das liberdades e dereitos fundamentais. Suspensión dos dereitos e liberdades. Tema 2. Organización territorial do Estado: ideas xerais. As Comunidades Autónomas. O Estatuto de autonomía de Galicia. O Parlamento de Galicia. A Xunta de Galicia e o seu presidente. Tema 3. A administración local na Constitución: entidades que comprende a regulación actual. O municipio: elementos que o compoñen. Competencias. O termo municipal. A población municipal. O empadronamento. O alcalde: competencias. Os tenentes de alcalde. O Pleno: composición e atribucións. A Xunta de Goberno Local. Órganos complementarios. Réxime dos municipios de gran poboación. Tema 4. A función pública local: Ideas xerais. Concepto de funcionario. Clases. Organización da Función pública local: Órganos e grupos que a integran. Funcionarios con habilitación de carácter nacional. Funcionarios propios das corporacións. Adquisición e perda da condición de funcionario. Situacións nas que poden encontrarse. Dereitos e Deberes dos Funcionarios públicos locais: Dereitos. Deberes. Réxime disciplinario. Dereito de sindicación. Tema 5. Ordenanza de normalización lingüística del Concello de Ferrol. Tema 1. A comunicación na Administración: ideas xerais. A comunicación telefónica, escrita e oral, outras formas de comunicación. O expediente administrativo. Tema 2. Informadores públicos: técnicas de atención ao público: perfil do informador público. Funcións de atención á cidadanía. Atención telefónica: servizo telefónico de información cidadá. Uso da centraliña telefónica. Tema 3. Distribucións de documentos, correspondencia e paquetes: funcións. Clasificación de correspondencia e productos de correos. Tema 4. Manexo de máquinas de oficina e traballos de oficina. Preparación de reunións. Tema 5. A vixiancia e custodia de edificios: vixiancia da seguridade do edificio. Control de accesos. Servicio de consigna. Apertura e peche de edificios. Tema 6. Albanelería: ferramentas. Nocións básicas. Reparacións máis comúns. Tema.7. Fontanería: materiais, ferramentas. Traballos e reparacións máis comúns. Tema 8. Pintura: tipos de pintura. Utensilios. Preparación previa. Técnicas de pintura. Tema 9. Carpintería: ferramentas. Traballos máis comúns. Tema 10. Cerraxería. Pechadoras. Bisagras. Reparacións. Tema 11. Electricidade: nocións básicas. Utensilios. Reparacións elementais. Tema 12. Xardinería: Ferramentas. Labores máis comúns. Paisanismo e deseño de xardíns. Tema 13. Regulación da prevención de riscos laborais: dereitos e obrigas. Servizos de prevención. Consulta e participación dos traballadores. Tema 14. Disposicións mínimas de seguridade e saúde sobre a manipulación de cargas: factores de risco. Medidas preventivas. Tema 15. Disposicións mínimas de seguridade e saúde nos lugares de traballo: lugares de traballo. Sinalización. Traballo con equipos con pantallas. Prevención de incendios.” Ferrol, O alcalde Vicente Luis Irisarri Castro